શહેરમાં ઠંડીના પ્રકોપમાં ઉત્તર-પૂર્વથી પૂર્વની તરફ ફૂંકાતા ઠંડાગાર પવનથી વૃદ્ધિ થશે તેવી પણ હવામાન વિભાગની આગાહી હોઈ ટાઢથી બચવા લોકો હવે ઘરનાં કબાટ કે મેડા પર મૂકેલાં સ્વેટર, મફલર, ટોપી સહિતનાં ગરમ વસ્ત્રોને પહેરવા માટે કાઢે તો તેમાં નવાઈ પામવા જેવું કશું નહીં હોય. જોકે શિયાળાએ હવે જમાવટ કરતાં આરોગ્યપ્રાપ્તિ માટે સવારે ખાસ ચાલવા જનારા મોર્નિંગ વોકર્સમાં આનંદ ફેલાયાે છે. ઉપરાંત વસ્ત્રાપુર તળાવ, લો ગાર્ડન સહિતનાં જાણીતાં સ્થળોએ મોર્નિંગ વોકર્સ માટે જાતજાતનાં ને ભાતભાતનાં સ્વાસ્થ્યવર્ધક પીણાંની લારીઓ ધમધમવા લાગશે.